CELEX: 32003D0171
Language: hr
Date: 2003-02-27 00:00:00
Title: 2003/171/EZ: Odluka Vijeća od 27. veljače 2003. o izmjeni Odluke 2000/265/EZ o uvođenju financijske uredbe za proračunske aspekte upravljanja ugovorima od strane zamjenika glavnog tajnika Vijeća, sklopljenih u ime određenih država članica u vezi s postavljanjem i funkcioniranjem komunikacijske infrastrukture za Schengensko okružje, „Sisnet”

01/Sv. 002
            
            
               HR
            
            
               Službeni list Europske unije
            
            
               193
            
         32003D0171
   
               L 069/25
            
            
               SLUŽBENI LIST EUROPSKE UNIJE
            
            
               27.02.2003.
            
         
      ODLUKA VIJEĆA
   
   od 27. veljače 2003.
   o izmjeni Odluke 2000/265/EZ o uvođenju financijske uredbe za proračunske aspekte upravljanja ugovorima od strane zamjenika glavnog tajnika Vijeća, sklopljenih u ime određenih država članica u vezi s postavljanjem i funkcioniranjem komunikacijske infrastrukture za Schengensko okružje, „Sisnet”
   (2003/171/EZ)
   VIJEĆE EUROPSKE UNIJE,
   uzimajući u obzir prvu rečenicu članka 2. stavka 1. drugog podstavka Protokola dodanog Ugovoru o Europskoj uniji i Ugovoru o osnivanju Europske zajednice o uključivanju schengenske pravne stečevine u okvir Europske unije (dalje u tekstu „Schengenski protokol”),
   budući da:
   
               (1)
            
            
               Odlukom 1999/870/EZ (1) zamjenik glavnog tajnika Vijeća ovlašten je u okviru uključivanja schengenske pravne stečevine u Europsku uniju djelovati kao predstavnik određenih država članica za potrebe sklapanja ugovora koji se odnose na postavljanje i funkcioniranje komunikacijske infrastrukture za Schengensko okružje, „Sisnet”, i takvim ugovorima upravljati.
            
         
               (2)
            
            
               Financijske obveze koje proizlaze iz takvih ugovora ne terete opći proračun Europskih zajednica. Stoga se odredbe Financijske uredbe od 21. prosinca 1977. koje vrijede za opći proračun Europskih zajednica (2) ne primjenjuju.
            
         
               (3)
            
            
               U skladu s tim, Odlukom 2000/265/EZ (3) usvojena je financijska uredba s posebnim pravilima kojima se utvrđuju detaljni postupci donošenja i provedbe proračuna, potrebnog za pokriće troškova nastalih u tijeku sklapanja ugovora, obveza koje proizlaze iz tih ugovora nakon što su sklopljeni, povrat doprinosa što ih trebaju plaćati odnosne države te troškova prezentacije i revizije računa.
            
         
               (4)
            
            
               Prema odredbama Uredbe (EZ, Euratom) br. 1605/2002 – nova financijska uredba Europskih zajednica – izvršene su određene izmjene postupaka institucija Zajednice na području unutarnjeg financijskog nadzora za što je potrebna tehnička prilagodba financijske uredbe iz Odluke 2000/265/EZ.
            
         
               (5)
            
            
               Ova Odluka predstavlja daljnji razvoj schengenske pravne stečevine u smislu Schengenskog protokola,
            
         DONIJELO JE OVU ODLUKU:
   Članak 1.
   Članak 14. Odluke 2000/265/EZ zamjenjuje se sljedećim:
   
      „Članak 14.
      Dužnost financijskog nadzornika obavlja dužnosnik ili službenik glavnog tajništva Vijeća imenovan u tu svrhu odlukom zamjenika glavnog tajnika, koji utvrđuje uvjete tog nadzora.”
   
   Članak 2.
   1.   Ova se Odluka primjenjuje od 1. siječnja 2003.
   2.   Ova se Odluka objavljuje u Službenom listu Europske unije.
   
      Sastavljeno u Bruxellesu 27. veljače 2003.
      
         
            Za Vijeće
         
         
            Predsjednik
         
         M. CHRISOCHOÏDIS
         
      
   
   
      (1)  SL L 337, 30.12.1999., str. 41.
   
      (2)  Uredba kako je izmijenjena Uredbom (EZ, Euratom) br. 1605/2002 (SL L 248, 16.9.2002., str. 1.).
   
      (3)  SL L 85, 6.4.2000., str. 12. Odluka kako je izmijenjena Odlukom 2000/664/EZ (SL L 278, 31.10.2000., str. 24.).